《同梁坚德受戒椒园有述 其一》
明代·陈学佺

毗勒楼开爇戒香，频伽初叫梦清凉。重重帝网群狮吼，处处庄云并雁行。

直破波旬传露布，新题名字入华藏。碧胡掌底胎珠色，漾作寒空白种光。

作者简介：陈学佺（？—一六三五），字全人。番禺人。明思宗崇祯六年（一六三三）解元。事空隐，与梁坚德同受戒，旋卒。清同治《番禺县志》卷四二有传。